stanford-oval/wikipedia huggingface dataset:
Braatvursti

Saksalaista braatvurstia.
Itävaltalaista braatvurstia sämpylän ja oluen kera.
Braatvursti (saks. Bratwurst) on saksalaisperäinen paistomakkara. Sen raaka-aineena käytetään yleensä sianlihaa, ja se maustetaan esimerkiksi yrteillä, muskotilla ja sipulilla. Se voi olla raaka- tai ruokamakkara, kooltaan nakin luokkaa.
Kuuluisinta braatvurstiseutua on Nürnberg, jossa tehdään myös pienimmän kokoiset braatvurstit. Nürnbergiläisellä braatvurstilla on Euroopan unionin nimisuoja. Itä-Sveitsissä, Sankt Gallenin seudulla, ja Liechtensteinissa valmistetaan nimisuojattua St. Galler Bratwurst IGP- eli Olma-Bratwurst-makkaraa.
Braatvursti on suosittu grillimakkarana Suomessakin. Sitä valmistetaan sekä raaka- että keittomakkarana mutta ei yhtä mausteisena kuin Saksassa.
Aiheesta muualla

Wikisanakirjassa on tähän liittyvä sananselitys: .
Wikimedia Commonsissa on kuvia tai muita tiedostoja aiheesta .
Schutzverband Nürnberger Bratwürste e. V. (saksaksi)
Deutsches Wörterbuch von Jacob und Wilhelm Grimm "Bratwurst" (saksaksi)
Leitsätze für Fleisch und Fleischerzeugnisse des Deutsches Lebensmittelbuch|Deutschen Lebensmittelbuchs (saksaksi)
Björn-Olof Alholm

Björn-Olof Alholm (25. huhtikuuta 1925 Mikkeli – 17. kesäkuuta 2011 Helsinki) oli suomalainen suurlähettiläs, joka teki 40-vuotisen uran ulkoasiainhallinnossa ja kuului Kekkosen kauden toisinajattelijoihin.
Alholm lähti 14-vuotiaana talvisotaan lähetiksi isänsä jääkärieverstiluutnantti Georg Alholmin komentamaan divisioonaan. Hän haavoittui 1941 mutta osallistui vielä Kannaksen suurtaisteluihin 1944. Syksyllä 1944 Alholm kävi Reserviupseerikoulun. Alholm valmistui valtiotieteen maisteriksi vuonna 1948 ja siirtyi samana vuonna ulkoministeriön palvelukseen. Suurlähettiläänä hän aloitti 1966 Bukarestissa ja toimi sen jälkeen tehtävässä ensin 1970 alkaen Moskovassa ja sitten vuodesta 1973 Bonnissa. Bonnin aika oli myrskyisää, ja muun muassa näitä aikoja ja yleisemmin Kekkosen kautta hän on käsitellyt kirjassaan Toisinajattelija suurlähettiläänä (2001). Bonnin jälkeen Alholm toimi Kairossa, Wienissä ja viimeksi vuodesta 1983 Tukholmassa, josta hän jäi eläkkeelle 1991.
Björn-Eric Schoultz

Björn-Eric Bernhard Schoultz (13. huhtikuuta 1928 Helsinki – 10. syyskuuta 1989 Helsinki) oli suomalainen insinööri, kauppias, yrittäjä ja yritysjohtaja, joka sai kauppaneuvoksen arvonimen.
Schoultzin vanhemmat olivat toimitusjohtaja, insinööri Eric Mikael Schoultz ja Vivan Valentina Buldigin, aiemmin Ives, ja puoliso vuodesta 1952 Joan Britt-Mari Olin. Schoultz tuli ylioppilaaksi Nya svenska läroverket i Helsingforsista 1947 ja valmistui insinööriksi Helsingin ruotsinkielisestä teknillisestä oppilaitoksesta 1951. Hän oli isänsä perustaman sähköalan tukkuliike EMS:in palveluksessa vuodesta 1949, työskennellen yhtiön toimitusjohtajana 1956–1982 ja toimien myös yhtiön hallituksen puheenjohtajana. Schoultzilla oli myös useita luottamustehtäviä. Sotilasarvoltaan hän oli reservin vänrikki (1952). Kauppaneuvoksen arvonimen Schoultz sai 1982. Samana vuonna hänet nimettiin Suomen Sähkötukkuliikkeiden Liiton kunniajäseksi. Kun tuona vuonna Huber osti EMS-yhtiön, niin Schoultzin toimitusjohtajan tehtävät yrityksessä päättyivät.
Anna-Liisa

Anna-Liisa on suomalainen naisen yhdysnimi. Se on kahden nimen, Annan ja Liisan, yhdistelmä. Vuoden 2019 loppuun mennessä nimi on annettu 18 892 henkilölle. Nimi on ollut erityisen suosittu 1920-luvulta aina 1950-luvun loppuun saakka, jolloin noin 15 000 lasta sai nimekseen Anna-Liisan. Noin 80 % suomalaisista Anna-Liisoista on syntynyt juuri tuona aikana. Anna-Liisa on Suomen yleisin yhdysnimi.
Nimipäivä

Anna-Liisalla ei ole suomenkielisessä kalenterissa omaa nimipäivää, mutta Annan nimipäivä on 9. joulukuuta ja Liisan 19. marraskuuta.
Nimen alkuperä

Katso Anna ja Liisa.
Tunnettuja Anna-Liisoja ja Anna-Lisoja

Anna-Liisa Ahokumpu (s. 1984), suomalainen kirjailija
Anna-Liisa Alanko (1935–2018), suomalainen kirjailija, lausuntataiteilija ja kulttuurivaikuttaja
Anna-Lisa Almqvist (1903–1993), ruotsalainen lasten- ja nuortenkirjailija
Anna-Liisa Antila-Kaljunen (1915–2006), urkuri, kuoronjohtaja ja musiikinopettaja
Anna-Liisa Anttila (1927–2023), radiotoimittaja
Anna-Liisa Bergström (s. 1985), tanssija
Anna-Liisa Bezrodny (s. 1981), viulisti
Anna-Lisa Bäckman (s. 1941), suomenruotsalainen toimittaja, kirjailija ja näytelmäkirjailija
Anna-Lisa Eriksson (1928–2012), ruotsalainen maastohiihtäjä ja olympiamitalisti
Anna-Lisa Fahler (1915–2005), Miss Suomi 1934
Anna-Liisa Haakana (1937–2024), kirjailija
Anna-Liisa Haavikko (s. 1960), toimittaja
Anna-Liisa Hakkarainen (s. 1946), taidemaalari ja kuvittaja
Anna-Liisa Heikinheimo (1905–2000), opettaja ja Akateemisten Naisten Karjala-Seuran puheenjohtaja
Anna-Liisa Hirviluoto (1929–2000), arkeologi
Anna-Liisa Hyvönen (1926–2021), poliitikko (SKDL, SKP), kaupunkineuvos
Anna-Liisa Hämeensalo (1913–1997), näyttelijä
Anna-Liisa Häyrinen, Liisa Nevalainen (1916–1987), näyttelijä ja salapoliisikirjailija
Anna-Lisa Jakobsson (s. 1956), suomalainen oopperalaulaja
Anna-Liisa Jokinen (1923–2018), poliitikko (SKDL, Vasemmistoliitto)
Anna-Liisa Kasurinen (s. 1940), poliitikko ja ministeri (SDP), kaupunkineuvos
Anna-Liisa Korhonen, suomalainen diplomaatti
Anna-Liisa Korpinen, o.s. Tiekso, myöh. Tiekso-Isaksson (1920–2010), kansanedustaja ja ministeri (SKDL), vaikuttanut myös SKP:ssä
Anna-Liisa Kurki (1926–2005), keskimatkojen juoksija
Anna-Liisa Laine (s. 1975), kasviekologian professori
Anna-Liisa Lehessaari (s. 1960), puheanalyysin kehittäjä
Anna-Liisa Leino (1935–2022), kasvatustieteen professori
Anna-Liisa Leppänen (s. 1929/1930), Miss Suomi 1947
Anna-Liisa Levonen (s. 1967), bioteknologian professori
Anna-Liisa Linkola (1914–1999), diplomi-insinööri ja kansanedustaja (Kokoomus), lehtori, kunnallisneuvos
Anna-Liisa Ojatalo (s. 1948), korkeushyppääjä
Anna-Liisa Prinkkala (s. 1955), voimanostaja
Anna-Liisa Pyykkö (1929–2016), iskelmälaulaja
Anna-Liisa Pälvilä (s. 1968), jääkiekkoilija
Anna-Liisa Rekola (1922–2009), toimittaja
Anna-Liisa Riikkala (1911–1994), taidemaalari
Anna-Liisa Ruotsi, malli, näyttelijä, televisioesiintyjä ja ravintoloitsija
Anna-Liisa Sohlberg (1906–1998), lehtori, opetusneuvos, suomentaja, kielten opetuksen uudistaja ja oppikirjojen tekijä
Anna-Lisa Stigell (1899–1975), suomalainen arkkitehti
Anna-Liisa Suurpää (1937–2016), kielenkääntäjä, pedagogi ja oppikirjojen laatija
Anna-Liisa Sysiharju (1919–2014), kasvatustieteen professori
Anna-Lisa Söderholm (s. 1941), lääkäri, hammaslääkäri ja professori
Anna-Liisa Tilus (s. 1964), Miss Suomi 1984
Anna-Liisa Tuuttu, jousiampuja
Anna-Liisa Valtavaara, kirjailija, teologi, luennoitsija.
Anna-Liisa Varis (1925–2023), maatalouseläintieteen tutkija ja professori
Anna-Liisa Wiikeri (1923–1992), muotitoimittaja ja päätoimittaja
Kuvitteellisia Anna-Liisoja

Minna Canth on kirjoittanut näytelmän Anna Liisa, ja sen pohjalta on tehty useita elokuvia.
Bolognese

Bolognese on italiaa ja tarkoittaa bolognalaista. Se voi tarkoittaa myös
koirarotua
Jauhelihaa sisältävää pastakastiketta, pitsaa, jossa on käytetty tätä kastiketta, tai ylipäätään Bolognan alueen ruokaerikoisuuksia.
alkuperäistä bolognalaista Ragù alla Bolognesea, jossa on pilkottua naudan- tai sianlihaa, pilkottuja kasviksia, tomaattia ja punaviiniä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bolognese”, voi hakea sivunnimihaulla, laajalla sivunnimihaulla tai tekstihaulla.
Alexandre Koyré

Alexandre Koyré (29. elokuuta 1892, Taganrog – 28. huhtikuuta 1964, Pariisi) oli ranskalainen venäläissyntyinen filosofi, joka kirjoitti tieteen historiasta ja  tieteen filosofiasta.
Koyré syntyi Venäjällä Taganrogin kaupungissa.
Koyré keskittyi työssään erityisesti Galileo Galileihin, Platoniin ja Isaac Newtoniin.
Hänen tunnetuin työnsä on From the Closed World to the Infinite Universe, joka muodostuu sarjasta luentoja Johns Hopkinsin yliopistossa vuodelta 1959. Se käsittelee varhaisen nykyaikaisen tieteen nousua ja muutosta tutkijoiden todellisuuskäsityksessä Nicolaus Cusanuksesta ja Giordano Brunosta alkavan Newtoniin saakka kestävän aikakauden aikana. Kirja oli pikemminkin kokoelma Koyrén näkemyksistä kuin varsinainen järjestelmällinen teos.
Koyré epäili tutkijoiden kokeisiin pohjautuvaa luonnonlakien kehittämistä. Hän väitti näiden kokeiden perustuvan mutkikkaisiin lähtöoletuksiin ja todistavan pikemminkin vain näiden lähtöoletusten ennusteet kuin mitään varsinaista totuutta.
Koyré vaikutti moniin amerikkalaisiin ja eurooppalaisiin tieteenfilosofeihin kuten Thomas Kuhniin ja Paul Feyerabendiin.
Aiheesta muualla

Centre Alexandre Koyré (ranskaksi)
Amyklas

Amyklas (m.kreik. Ἀμύκλας, lat. Amyclas) oli kreikkalaisessa mytologiassa kahden eri mieshahmon nimi:
Amyklas, Lakedaimonin ja Spartan poika ja Eurydiken veli, oli keskisessä Lakoniassa sijainneen Amyklain myyttinen perustaja. Hänen kerrotaan saaneen vaimonsa Diomedeen kanssa pojat Kynortaan ja Hyakinthoksen ja tyttären Laodameian.
Amyklas, Amfionin ja Nioben poika, joka sai surmansa Apollonin ja Artemiin, Leton lapsien, surmattua Nioben lapset tämän verrattua lapsiensa lukumäärää Leton kahteen lapseen. Erään version mukaan Amyklas olisi ollut ainoa säästetty miespuolinen jälkeläinen.
Am I Going Insane (Radio)

| ”Am I Going Insane (Radio)” Black Sabbath |
| --- | --- | --- |

Singlen tiedot
 Albumilta: Sabotage
 Julkaistu: 1975
 Tuottaja(t): Black Sabbath ja Mike Butcher
 Tyylilaji: hard rock
 Kesto: 04.15
 Levy-yhtiö: NEMS Records
Black Sabbathin muut singlet
| ”Sabbath Bloody Sabbath” 1973 | ”Am I Going Insane (Radio)” 1975 | ”It's Alright” 1976 |
Am I Going Insane (Radio) on Black Sabbath-yhtyeen single-julkaisu vuodelta 1975. Kappale on otettu yhtyeen samana vuonna julkaistulta Sabotage-albumilta. B-puolella julkaistiin samalta albumilta otettu "Hole in the Sky". Single ei saanut listamenestystä, mikä ei ollut yllättävää, sillä Black Sabbath oli enemmän albumeihin keskittyvä eikä single-menestyksen varaan laskeva yhtye. A-puolen kappaletta ei myöskään soitettu livenä yhtyeen kiertueella.
Kappale on pääosin laulaja Ozzy Osbournen kirjoittama ja se heijastelee yhtyeen sen aikaisia raskaita tunnelmia, johtuen mm. oikeudenkäynneistä entisiä managereita kohtaan ja päihdeongelmista. Sana radio kappaleen perässä tulee englantilaisesta slangi-sanasta radio rental, jolla tarkoitetaan henkisesti sairasta ihmistä. Kyseessä ei siis ole fm-radiolle tarkoitettu tai editoitu versio. Musiikillisesti kappale edustaa popimpaa ja kaupallisempaa suuntausta kulkien "letkeän" kompin ja syntetisaattorilla säestetyn riffin myötä.
B-puolen "Hole in the Sky" on keskitempoinen ja raskaampi kappale.
Singlen kappaleet > A-puoli

Am I Going Insane? (Radio) - 4:15
Singlen kappaleet > B-puoli

Hole in the Sky - 4:00
kappaleiden sävellys, sanoitus ja sovitus Black Sabbath
Julkaisuhistoria

1975: NEMS Records, 6165 300, 7", 45 rpm, UK
Muusikot

Ozzy Osbourne - laulu
Tony Iommi - kitara, kosketinsoittimet
Geezer Butler - basso
Bill Ward - rummut
Bring Me Everyone

| ”Bring Me Everyone” Mustasch |
| --- | --- | --- |

Singlen tiedot
 Albumilta: Latest Version of the Truth
 Julkaistu: syyskuussa 2007
 Tyylilaji: stoner rock
 Kesto: 03.40
 Levy-yhtiö: Regain Records
Mustaschin muut singlet
| ”Double Nature” 2008 | ”Bring Me Everyone” 2007 | ”Spreading the Worst” 2007 |
Bring Me Everyone on Mustaschin toinen Latest Version of the Truth -albumilta julkaistu single.
Kappaleet

Bring Me Everyone – 3.40 (Radio Edit)
Forever Begins Today – 4.11 (Radio Edit)
Aiheesta muualla

Bring Me Everyone discogs.com-sivustolla
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Zara Tindall

| Mitalit | Mitalit | Mitalit |  |
| --- | --- | --- | --- |
|  Zara Phillips vuonna 2006. |  Zara Phillips vuonna 2006. |  Zara Phillips vuonna 2006. |  |
Maa:   Iso-Britannia
Kenttäratsastus
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | Joukkuekilpailu |  |
Zara Anne Elizabeth Tindall (o.s. Phillips, s. 15. toukokuuta 1981) on brittiläinen kenttäratsastaja ja Yhdistyneen kuningaskunnan kuningasperheen jäsen. Hän on koulutukseltaan hevosfysioterapeutti.
Phillips on Elisabet II:n tyttären prinsessa Annen ja tämän entisen puolison, ratsastusvalmentaja Mark Phillipsin ainoa tytär ja nuorempi lapsi. Kuningattaren lapsenlapsena Zara Phillips on kruununperimysjärjestyksessä sijalla 20.
Vanhempiensa tavoin Zara Phillips innostui nuorena ratsastamisesta. Phillips on kenttäratsastuksen Euroopan- ja maailmanmestari sekä BBC:n vuoden urheilupersoona 2006.
Kuningattaren vanhimpana naispuolisena lapsenlapsena Zara Phillips toimittaa myös edustustehtäviä ja osallistuu lukuisiin hyväntekeväisyystoimintoihin.
Elämäkerta

Phillips syntyi lontoolaisessa yksityissairaalassa ja kastettiin 27. heinäkuuta 1981. Phillipsin etunimen Zaran valitsi hänen enonsa prinssi Charles. Phillipsin kummit ovat hänen enonsa prinssi Andrew, Helen Stewart, Andrew Parker Bowles (Kuningatar Camillan entinen mies) ja Hugh Thomas. Philipsilla on vanhempi veli, Peter Phillips ja kaksi sisarpuolta, Felicity Tonkin ja Stephanie Phillips.
Menestyttyään hyvin ratsastuksessa Phillips vietti välivuoden koulusta ja suuntasi Australiaan sekä Uuteen-Seelantiin. Palattuaan takaisin matkaltaan Phillips meni opiskelemaan Exeterin yliopistoon fysioterapiaa. Kenttäratsastuksen ohella Phillips harrastaa metsästystä. Aikaisemmin Phillips pelasi myös maahockeyta.
Vuonna 2006 Phillipsista tuli ensimmäinen kuninkaallinen, joka poseerasi Land Roverin mainoksessa. Vuonna 2007 Phillips sai jäsenyyden Brittiläisen imperiumin ritarikuntaan. Hän on erittäin läheinen serkkunsa prinssi Williamin kanssa. Phillips osallistuu usein erilaisiin hyväntekeväisyysjärjestöjen toimintaan, jotka ovat hänen sydäntään lähellä.
Kenttäratsastus

Phillips seurasi vanhempiensa jalanjälkiä kenttäratsastuksen pariin. Vuonna 2003 Phillips ilmoitti, että hän oli tehnyt sponsorisopimuksen Cantor Index -nimisen yrityksen kanssa, joka auttaa Phillipsia kattamaan kenttäratsastuksen kulut. Vuonna 2005 Phillips voitti EM-kultaa kenttäratsastuksessa, sekä voitti samalla myös kultaa joukkuekilpailussa. Samana vuonna Phillips voitti brittiläisen Sunday Times -lehden ”Vuoden urheilijanainen” -tittelin.
Vuonna 2006 Phillips voitti MM-kultaa kenttäratsastuksessa Toytown-hevosellaan ja hopeaa joukkuekilpailussa. Samana vuonna Phillips äänestettiin BBC:n vuoden urheilijapersoonaksi yleisöäänestyksessä. Phillipsin valmentajina toimivat Bettina ja Andrew Hoy. Phillips tähtäsi vuoden 2008 Pekingin olympialaisiin. Hänet valittiin olympialaisiin, mutta hänen ratsunsa Toytownin loukkaantuminen pakotti Phillipsin jättämään olympialaiset väliin.
Phillips osallistui 2012 Lontoon olympialaisten kenttäratsastukseen. Henkilökohtaisessa kilpailussa hän oli kahdeksas, mutta joukkueratsastuksessa Britannia sijoittui hopealle. Phillipsin lisäksi joukkueessa ratsastivat Nicola Wilson, Mary King, Kristina Cook ja William Fox-Pitt. Palkinnon joukkueelle jakoi Phillipsin äiti, Britannian olympiasäätiön puheenjohtaja, prinsessa Anne.
Yksityiselämä

Phillips on ollut naimisissa rugbynpelaaja Mike Tindallin kanssa vuodesta 2011 lähtien. Pariskunnan ensimmäinen lapsi Mia Grace syntyi tammikuussa 2014. Tindall (käytti tyttönimeä Phillips maaliskuuhun  2016 asti) sai joulukuussa 2016 keskenmenon ilmoitettuaan julkisesti vain pari viikkoa aiemmin olevansa raskaana. Uudesta raskaudesta ilmoitettiin tammikuussa 2018 ja Lena Elizabeth tytär syntyi heinäkuussa 2018.
Ennen Tindallia Phillips oli kihloissa brittiläisen jockeyn Richard Johnsonin kanssa. Phillips ja Johnson olivat yhdessä 5 vuotta, mutta erosivat marraskuussa 2003. Phillips tapasi Mike Tindallin Rugby World Cupissa Australiassa 2003. Heidät esitteli toisilleen Zaran serkku prinssi Harry.
Aiheesta muualla

Hellomagazine.com profile - Zara Phillips (englanniksi)
The Young Royals - Zara Phillips (englanniksi)
| 0 | 1 | 2 | 3 |
| --- | --- | --- | --- |
|   | Edeltäjä: Isla Phillips | Yhdistyneen kuningaskunnan kruununperimysjärjestys 20. | Seuraaja: Mia Tindall |
Alfa Romeo GTA

| Alfa Romeo GTA> Valmistustiedot |
| --- | --- |
Valmistusmaa:   Italia
Valmistaja:  Alfa Romeo
Valmistusvuodet:  1965–1975
Korimalli:  2-ovinen coupé
Edeltäjä:  Alfa Romeo Giulietta Sprint
Teknisesti samankaltaisia:  Alfa Romeo 1750/2000 Alfa Romeo Giulia Alfa Romeo Spider
Vetotapa:  takaveto
Alfa Romeo GTA on Alfa Romeon vuosina 1965–1975 valmistama coupé-korinen urheiluautomalli, joka kehitettiin 105/115-mallisarjan urheilullisimmaksi ja tehokkaimmaksi malliksi. GTA-malleja valmistettiin paljon myös kilpa-autoiksi suoraan tehtaalla.
Giulia GTA

Alfa Romeon kilpailuosasto kehitti GTA:n kun merkillä oli tavoitteena osallistua vakioautoluokkien kilpailuihin. GTA on kevyempi ja tehokkaampi versio Giulia GT -tuotantomalliin verrattuna. Autodeltan autolla voitettiin kaksi ETCC-sarjan mestaruutta.
GTA-mallissa käytettiin alumiinisia koripaneeleja, jotka kiinnitettiin auton teräsrunkoon. Taka- ja sivuikkunat korvattiin pleksilasista tehdyillä. Lisäksi eksoottisempia materiaaleja kuten magnesiumia käytettiin vanteissa ja muissa komponenteissa.
Alfa Romeo Giulia GTA (1965–1969)

| Alfa Romeo Giulia GTA |
| --- | --- |

Valmistustiedot
Valmistaja:  Alfa Romeo
Valmistusvuodet:  1965–1969
Korimalli:  2-ovinen coupé
Tekniset tiedot
Moottori:  R4
Iskutilavuus:  1,6 l
Polttoaine:  bensiini
Vetotapa:  takaveto
Vaihteisto:  5-vaihteinen manuaali
Ensimmäisenä GTA-mallina esiteltiin vuonna 1965 Giulia GTA. Tavalliseen Sprint GT -malliin verrattuna kori oli kevytmetallia ja 1,6-litraisen moottorin puristussuhde oli korkeampi. Tehoa Giulia GTA:ssa oli 115 hevosvoimaa, yhdeksän enemmän kuin perusmallissa. Noin 500 autoa rakennettiin kilpailukäyttöä varten, ja autolla voitettiin European Touring Car Championship -sarjan mestaruus kolmena vuotena 1966–1969. Lisäksi vuosina 1967 ja 1968 valmistettiin ainoastaan 10 kappaletta mekaanisesti ahdettua GTA-SA-mallia käytettäväksi Group 5 -sarjassa.
Alfa Romeo GTA 1300 Junior (1968–1975)

| Alfa Romeo GTA 1300 Junior |
| --- | --- |

Valmistustiedot
Valmistaja:  Alfa Romeo
Valmistusvuodet:  1968–1975
Korimalli:  2-ovinen coupé
Tekniset tiedot
Moottori:  R4
Iskutilavuus:  1,3 l
Polttoaine:  bensiini
Vetotapa:  takaveto
Vaihteisto:  5-vaihteinen manuaali
Vuosina 1968–1975 valmistetussa GTA 1300 Juniorissa oli 1,3-litrainen moottori, jonka teho oli aluksi 95 hevosvoimaa, myöhemmin 110 hevosvoimaa. Katukäyttöön tarkoitetussa versiossa ei ollut useimpia 1,6-litraisessa olleita painoa keventäviä varusteita, kuten muovisia ikkunalaseja tai kevytmetallivanteita. Autodeltan virittämissä kilpailukäyttöön tarkoitetuissa malleissa oli tehoa 165 hevosvoimaa muun muassa polttoaineen ruiskutusjärjestelmän ansiosta.
Alfa Romeo GTAm (1969–1971)

| Alfa Romeo GTAm |
| --- | --- |

Valmistustiedot
Valmistaja:  Alfa Romeo
Valmistusvuodet:  1969–1971
Korimalli:  2-ovinen coupé
Tekniset tiedot
Moottori:  R4
Iskutilavuus:  2,0 l
Polttoaine:  bensiini
Vetotapa:  takaveto
Vaihteisto:  5-vaihteinen manuaali
Alfa Romeo GTAm -mallin 2,0-litrainen moottori oli kehitetty 1750 GTV:n 1,8 litran moottorista ja varustettu polttoaineen ruiskutusjärjestelmällä. M-kirjain tulee italian sanasta maggiorata, joka tarkoittaa suurennettua.
Aiheesta muualla

Kuvia tai muita tiedostoja aiheesta Alfa Romeo GTA Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Björn-Erik Sundqvist

| Henkilötiedot |
| --- | --- | --- |
Syntymäaika: 5. maaliskuuta 1988 (ikä 36)
Syntymäpaikka: Pietarsaari, Suomi
Pelipaikka: hyökkääjä
Pituus: 182 cm
Seura
Seura: -
Pelinumero: -
Seurat
| Vuodet | Seura | O (M) |
| 2005–2012 2008 2012-2014 | FF Jaro → GBK (laina) Umeå FC | 35 (4) 17 (11) 8 (1) |
 Seurajoukkueuran tilastot kattavat vain kansalliset sarjat, päivitetty 10. syyskuuta 2017.
Björn-Erik Sundqvist (s. 5. maaliskuuta 1988 Pietarsaari) on aktiiviuransa päättänyt suomenruotsalainen jalkapalloilija, pelipaikaltaan hyökkääjä.
Sundqvist aloitti uransa Veikkausliigassa pelaavan Jaron riveissä, jossa pääsi pelaamaan 35 liigaottelua tehden niissä 4 maalia. Hän nousi Jaron liigaryhmään jo 16-vuotiaana ja pääsi pelaamaan ensimmäisen liigaottelunsa 17-vuotiaana. Jaron lisäksi Sundqvist on pelannut Umeå FC:n riveissä sekä lainalla GBK:ssa.
Sundqvistin suurin vahvuus on nopeus. Hän on esiintynyt alle 17-vuotiaiden maajoukkueessa.
Aiheesta muualla

Björn-Erik Sundqvist transfermarkt.com-sivustolla
Zen Bound

| Zen Bound |
| --- | --- |

Kehittäjä:  Secret Exit
Julkaisija:  Secret Exit
Jakelija:  Apple, Google Play ja App Store
Julkaistu:  2009
Lajityyppi:  pulmapeli
Pelimuoto:  yksinpeli
Alusta:  iPhone
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Zen Bound on suomalaisen Secret Exitin vuonna 2009 julkaisema mobiilipulmapeli. Pelin perusajatus on yksinkertainen: erimuotoisia esineitä kiedotaan rajattuun määrään köyttä. Pelin ideoinut Mikko Mononen oli jo aiemmin tehnyt freeware-pelin nimeltä Zen Bondage (2005), ja tuore peliyritys Secret Exit päätti työstää siitä viimeistellyn version iPhonelle. Puuesineiden ympärille kiertyvä köysi viehätti kriitikoita ja pelaajia siinä määrin, että Zen Bound sai monissa arvioissa täydet pisteet. Sitä pidetään edelleen yhtenä iPhonen parhaista peleistä.
Pelille on tehty jatko-osa Zen Bound 2.
Arvioita

IGN:n arvostelussa peli sai 9.5/10.
Aiheesta muualla

Pocket Gamer: The making of the beautifully wrapped Zen Bound (englanniksi)